Den Vest-Sjællandske Avis, 1823-10-18
De paalidelige Oplysninger, om hvorledes det er tilgaaet med Kongens Befrielse maae vi forvente med næste Post. Foreløbigen maae vi holde os til de nyeste Efterretninger, som læses i Journal des Debats, daterede Purto Sta. Maria den 28de September: Siden i Gaar udbredte sig det Rygte om en meget heftig og betydelig Opstand af Folket i Cadix til Kongens Fordeel, foranlediget ved de indløbne Efterretninger om vore Foranstaltninger til Angreb paa Øen Leon. De Cortes havde forsamlet sig og tilsidst besluttet at overgive sig i Kongens Hænder og at give ham den ganske Fylde af hans Magt tilbage. Fleere Personer, som ere komne fra Cadix, have fortalt disse Detailler, som begynde at erholde Tillid. J Dag ved Dagens Frembrud saae man den hvide Fahne vaje paa Orlogsskibet Asia, som ligger lige over for denne Havn. Strax derpaa afgik en Parlamentair-Baad fra den, og bragte Greve Correa Valmadiano, første Kammerherre hos Hs. Majestæt, med et Brev fra Kongen til Hertugen af Angouleme. Da han blev bragt til Staben saa fortalte han næsten det samme som allerede var i Omløb, og da Monseigneur var i Chielana saa fortsatte han sin Reise dertil og er endnu ikke kommen tilbage. Man har i Chielana hørt canonere den heele Morgen, vi vide ikke, skriver man, om det kommer af Angrebet paa Øen fra Landsiden er begyndt. Vinden, som er imod har hindret de Tropper, som vare indskibede i Rota fra at afseile, for at understøtte et Angreb som var projecteret at skulde skee fra Den St. Pedro af. - Endelig meldes fra Puerto Sta. Maria om Aftenen Kl. 5, at Hr. Valmadiano er kommen tilbage og afgaaer igjen i dette Øieblik til Cadix, Monseigneur vil ankomme her i Morgen Klokken 10. Til de Spanske Livgarder i Jrez er der givet Befaling at komme hertil, for at forrette deres Tieneste hos Kongen, som om Aftenen vil ankomme til Søes. - Endnu meldes fra Chiclana af 28de September: Bombardementet har virket gevaltigt og Angrebs=Anstalterne endnu meere; under det Foregivende, at forsvare Øen Leon, som var betroet til upaalidelige Tropper, lod man Militserne rykke ud, og i Gaar har Valdez, som det hedder, styrtet de Cortes og opløst dem. Kongen er frie og kommer i Morgen til Puerto Sta. Maria. Jmidlertid bevogtes han af det velsindede Regiment Reina. Kongen selv har skrevet til Prinsen disse Omstændigheder og hans første Kammerherre har bragt ham Brevet. J 10 Dage har den Spanske Flaade, som staaer under Valdez umiddelbare befaling, kun ventet paa god Vind for at støde til os. J dette Øieblik vajer det hvide Flag fra alle fiendtlige Forter og Skibe og selv fra Øen Leon. Jmidlertid er der blevet skudt heele Morgenen paa vore Forposter og man siger at det er Militserne der have gjort det. Jeg, siger Brevskriveren, vil dog ikke troe paa denne lykkelige Revolution, førend Kongen er kommen i vore Hænder; thi hans Vogtere kunne have ladet ham skrive Brevet for at berøve os de Øieblikke, som ere tilovers for at giøre en Landgang. Ogsaa er der givet befaling til at fortsætte Operationerne; men desværre synes Veier liget ikke at være gunstigt. - Endelig meldes fra Puerto Sta. Maria under 29de Septbr., at Hs. Kgl. Høihed er ankommen dertil Kl. 9 om Morgenen med sin hele Stab. Forslaget til at give Kongen frie, som den 27de var gjort betingelsesviis, har i Dag givet Anledning til saa overdrevne Prætensioner, at Hs. Kongelige Høihed har forkastet det med Uvillie, og at General Alava er sendt tilbage med den befaling ikke oftere at lade sig see, naar han ikke kan tilbagebringe en gandske ubetinget Underkastelse af Staden Cadix. Fiendtlighederne begynde igien og vi glæde os dertil. Man forsikkrer, at de forlangte Betingelser have været, at Øen Leon, Staden Cadix og alle de faste Pladser og Positioner, som de Constitutionelle endnu have i Besiddelse, skulle endnu i 2 Maaneder staae underede Cortes Herredømme og have Tilladelse til at staae i Forbindelse og handle med alle andre Lande. De Revolutionaires Afsindighed skal selv være gaaet saavidt, at de have forlangt Opløsningen af det Madridter Regentskab, som ufornelige med den eneste legetimeRegiering.